अब चंदूलाल हॉस्पिटल में ईएसआई का कैशलेश इलाज
कर्मचारी राज्य बीमा निगम के जिले के हितग्राहियों का इलाज अपोलो अस्पताल की बजाय अब चंदूलाल चंद्राकर हॉस्पिटल, भिलाई में होगा। चंदूलाल हॉस्पिटल को ईएसआई ने 17 फरवरी से रजिस्टर्ड कर लिया है। वह भी कैशलेश। ईएसआई ने यह फैसला अपोलो हॉस्पिटल द्वारा मना करने पर लिया है। अपोलो का कहना है कि, ईएसआई का पेमेंट पेंडिंग है।
इसलिए कैशलेश करने की बजाय कैश से करने का फैसला किया है। अपोलो के इस रवैये को देखते हुए ईएसआई ने फौरन चंदूलाल चंद्राकर अस्पताल को इलाज के लिए एप्रूव्ड किया। 17 फरवरी के बाद डॉक्टर वहीं रेफर कर रहे हैं।
इन बीमारियों का होगा कैशलेश उपचार
चंदूलाल चंद्राकर हॉस्पिटल की मानें तो ईएसआई ने अभी एक्सीडेंटल केस, आर्थोपेडिक्स, डायलिसिस, एंजियोप्लास्टी, एंजियोग्राफी समेत अन्य बीमारियों का उपचार करने कहा है। अन्य बीमारियों का उपचार जल्द कैशलेश किया जाएगा।
ईएसआई ने चंदूलाल चंद्राकर हॉस्पिटल को कैशलेश इलाज के लिए रजिस्टर्ड कर लिया है। इसके लिए हितग्राही को ईएसआई के सिटी डिस्पेंसरी से रेफर पर्ची बनवाना होगा। रेफर पर्ची बनाते ही रजिस्टर्ड हॉस्पिटल में उपचार शुरू हो जाएगा। दुर्ग जिले में ईएसआई के 9 डिस्पेंसरी हैं... 1. सुपेला गांधी विद्यालय के पास। 2. खुर्सीपार जोन-2 हनुमान मंदिर के पास। 3. जामुल। 4. हथखोज इंडस्ट्रीयल एरिया। 5. रिसाली-मरोदा। 6. कुम्हारी। 7. भिलाई-3 सिरसा गेट के पास। 8. दुर्ग मालवीय नगर के पास। 9. रसमड़ा।
21
06
03
09
50
आंकड़ों में समझें ईएसआई को जिले में
हजार के आसपास हितग्राही दुर्ग जिले में ईएसआई के हैं।
ईएसआई डिस्पेंसरी सिटी में। जहां से रेफर पर्ची बनाकर उपचार करा सकते हैं।
कैटेगरी में मरीजों को बांटा गया है। 1 प्राइमरी, 2 एक्सीडेंटल व 3 प्लांट केस।
माह की अंशदान अवधि वाले कर्मियों को इसका लाभ मिलेगा।
हजार रुपए तक वेतन पाने वाला कर्मी ईएसआई में कवर होगा।
पेमेंट पेंडिंग होने से लिया गया यह फैसला
ईएसआई का पेमेंट पेंडिंग है। इसलिए हम कैशलेश इलाज नहीं करेंगे। इसकी सूचना हमने ईएसआई को दे दी है। कैश लेकर उपचार करेंगे। डॉ. एपी सामंत, डायरेक्टर, अपोलो हॉस्पिटल भिलाई
17 फरवरी से चंदूलाल में उपचार शुरू हो गया
ईएसआई में कवर हितग्राहियों का इलाज कैशलेश में करने आदेश प्राप्त हुआ है। 17 फरवरी से उपचार शुरू भी हो गया है। डॉ. प्रकाश चंद्राकर, एकाउंट सेक्शन, चंदूलाल चंद्राकर हॉस्पिटल भिलाई
जानिए, ईएसआई ने क्यों लिया यह फैसला
ईएसआई के मरीजों का अपोलो में कैशलेश उपचार हो रहा था। लेकिन समय पर अपोलो मैनेजमेंट को इसका रिफंड नहीं मिल रहा था। बार-बार हॉस्पिटल मैनेजमेंट द्वारा ईएसआई में बिल पुटअप करने के बावजूद समय पर पेमेंट नहीं मिल रहा था। फिर मैनेजमेंट ने तय किया कि ईएसआई के हितग्राहियों का उपचार करेंगे। लेकिन कैशलेश नहीं, कैश लेकर। पेडिंग ज्यादा होने के कारण अपोलो ने ईएसआई के हितग्राहियों का इलाज करने से मना कर दिया।
हेल्थ अपडेट
bho_Deva hin_Deva hin_Deva hin_Deva hin_Deva hin_Deva unk unk unk unk unk hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva